**Doložka**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov

**Termín začatia a ukončenia PPK:** -

**A.2. Vplyvy:**

|  |  |  |  |
| --- | --- | --- | --- |
|  |  Pozitívne  |  Žiadne  |  Negatívne  |
| 1. Vplyvy na rozpočet verejnej správy |  |  | x |
| 2. Vplyvy na podnikateľské prostredie | x |  |  |
| 3. Sociálne vplyvy |  | x |  |
| – vplyvy na hospodárenie obyvateľstva, |  | x |  |
| – sociálnu exklúziu, |  | x |  |
| – rovnosť príležitostí a rodovú rovnosť a vplyvy na zamestnanosť |  | x |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3. Poznámky**

**A.4. Alternatívne riešenia**

**A.5. Stanovisko gestorov**

-

**Vplyvy na rozpočet verejnej správy,**

**na zamestnanosť vo verejnej správe a financovanie**

**návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov**

**2.1. Zhrnutie vplyvov na rozpočet verejnej správy v návrhu**

|  |  |  |  |
| --- | --- | --- | --- |
|  |  |  | Tabuľka č. 1 |
| **Rozpočet verejnej správy** | **Vplyv na rozpočet verejnej správy (ESA2010) v €** |
| **2016** | **2017** | **2018** |
| **Príjmy verejnej správy celkom** | **-180 000** | **-180 000** | **-180 000** |
| Štátny rozpočet  | 0 | 0 | 0 |
| Obce | 0 | 0 | 0 |
| VÚC | 0 | 0 | 0 |
| Sociálna poisťovňa | 0 | 0 | 0 |
| zdravotné poisťovne | -180 000 | -180 000 | -180 000 |
| **Výdavky verejnej správy celkom** | **0** | **0** | **0** |
| Štátny rozpočet  | 0 | 0 | 0 |
| Obce | 0 | 0 | 0 |
| VÚC | 0 | 0 | 0 |
| Sociálna poisťovňa | 0 | 0 | 0 |
| zdravotné poisťovne | 0 | 0 | 0 |
| **Celková zamestnanosť**  | **0** | **0** | **0** |
| - z toho vplyv na ŠR  | 0 | 0 | 0 |
| **Financovanie zabezpečené v rozpočte** | **0** | **0** | **0** |
| v tom: za každý subjekt verejnej správy / program zvlášť | 0 | 0 | 0 |

**2.2. Financovanie návrhu**

|  |  |  |  |
| --- | --- | --- | --- |
|  |  |  | Tabuľka č. 2 |
| **Financovanie** | **Vplyv na rozpočet verejnej správy (ESA2010) v €** |
| **2016** | **2017** | **2018** |
| **Celkový vplyv na rozpočet verejnej správy (- príjmy, + výdavky resp. zníženie príjmov)** | **180 000**  | **180 000** | **180 000** |
| z toho vplyv na ŠR | 0 | 0 | 0 |
| Obce | 0 | 0 | 0 |
| VÚC | 0 | 0 | 0 |
| z toho vplyv na Sociálnu poisťovňu | 0 | 0 | 0 |
| z toho vplyv na zdravotné poisťovne | 180 000 | 180 000 | 180 000 |
| financovanie zabezpečené v rozpočte | 0 | 0 | 0 |
| ostatné zdroje financovania  | 0 | 0 | 0 |
| **Rozpočtovo nekrytý vplyv / úspora \*** | **180 000** | **180 000** | **180 000** |
| \* úspora má znamienko (-) |  |  |  |

**Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

**Úbytok príjmov bude pokrytý z vlastných zdrojov zdravotných poisťovní (z príjmov verejného zdravotného poistenia), bez dodatočného nároku na zdroje štátneho rozpočtu.**

**2.3. Popis a charakteristika návrhu**

 **2.3.1. Popis návrhu:**

**Návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov**

Návrhom zákona sa zavádza oslobodenie likvidačného zostatku spod odvodovej povinnosti v prípade, ak príjem z likvidačného zostatku nie je predmetom dane z príjmov..

Doposiaľ odhadovaný príjem zdravotných poisťovní vo výške 180 000 eur ročne je vo výške 0,04 promile celkových príjmov z poistného. Uvedená zmena je vzhľadom na celkový objem zdrojov zanedbateľná a výpadok príjmov bude v plnej miere riešený z vlastných zdrojov zdravotnej poisťovne, bez dodatočného nároku na štátny rozpočet.

**2.3.2. Charakteristika návrhu podľa bodu  2.3.2. Metodiky :**

 zmena sadzby

       zmena v nároku

       nová služba alebo nariadenie (alebo ich zrušenie)

     kombinovaný návrh

 X   iné (zúženie vymeriavacieho základu pre výpočet zdravotných odvodov, oslobodením likvidačného zostatku spod odvodovej povinnosti)

**2.3.3. Predpoklady vývoja objemu aktivít:**

 **2.3.4. Výpočty vplyvov na verejné financie**

Kvantifikácia predpokladá negatívny vplyv na rozpočet verejnej správy na úrovni 180 000 eur v rokoch 2016, 2017 a 2018.

Kvantifikácia vychádza z údajov o predpisoch poistného zo zárobkovej činnosti podľa § 10b ods. 1 písm. e) zákona č. 580/2004 Z. z. za rok 2013 (posledný ukončený rok, pokiaľ ide o ročné zúčtovanie poistného).

Vzhľadom k skutočnosti, že sa jedná o príjmy, ktoré sú známe iba z oznámení platiteľov dividend a oznámení poistencov, pričom sa zároveň jedná o príjmy, ktoré sú oslobodené od dane z príjmov, prípadne nie sú predmetom dane z príjmov, nie je k dispozícii detailnejšia štruktúra týchto príjmov (celková suma zahŕňa dividendy od spoločností zo sídlom v SR, dividendy od spoločností z cudziny, podiel na likvidačnom zostatku, vyrovnací podiel, podiel vyplácaný tichému spoločníkovi, podiel na zisku vyplatený zamestnancovi bez účasti na základnom imaní a pod.). V r. 2013 predstavoval predpis poistného zo zárobkovej činnosti podľa § 10b ods. 1 písm. e) zákona č. 580/2004 Z. z. za rok 2013 (t. j. za rovnaký rok, v ktorom boli preddavky vykázané) sumu cca 180 000 eur. Dá sa predpokladať, že táto suma sa týka práve odvodu z likvidačného zostatku (klasické dividendy za rok 2013 sú spravidla vyplatené až nasledujúci rok po roku, ktorého sa týkajú). Vzhľadom k uvedenému bola táto suma stanovená ako kvalifikovaný odhad, v ktorej sa príjem z likvidačného zostatku podieľa na celkovom príjme z dividend. Bolo abstrahované od skutočnosti, že likvidačný zostatok sa vypláca aj právnickým osobám alebo fyzickým osobám, ktoré nie sú účastníkmi systému verejného zdravotného poistenia v SR, teda skutočný dopad je možný aj nižší, ako je odhadovaný.

Odhadovaný vplyv pre ďalšie roky nebol upravený indexom rastu, nakoľko nie je predpoklad medziročného nárastu počtu spoločností, vstupujúcich do likvidácie ani predpoklad výrazného nárastu likvidačného zostatku pri spoločnostiach v likvidácii.

**Kvantifikácia príjmov**

|  |  |  |  |  |
| --- | --- | --- | --- | --- |
|  |  |  |  |  |
| **Rozpočet zdravotných poisťovní - príjmy** | **Vplyv na rozpočet zdravotných poisťovní v € (ESA2010)** |
| **2015** | **2016** | **2017** |
| **100** | **Daňové a odvodové príjmy** | **-180 000** | **-180 000** | **-180 000** |
| 154 | Zdravotné poistenie | -180 000 | -180 000 | -180 000 |
| 154009 | Iní platitelia | -180 000 | -180 000 | -180 000 |
|  |  |  |  |  |
|  |  |  |  |  |

**Vplyv na zamestnanosť**

Navrhované opatrenie nemá vplyv na zamestnanosť.

**3. Vplyvy na podnikateľské prostredie:**

Príloha č. 3

|  |
| --- |
| Vplyvy na podnikateľské prostredie |
| 3.1. Ktoré podnikateľské subjekty budú predkladaným návrhom ovplyvnené a aký je ich počet? | Podnikateľské subjekty, ktoré ukončujú svoju činnosť a vyplácajú si vklady vložené do podnikania vo forme likvidačného zostatku. |
| 3.2. Aký je predpokladaný charakter a rozsah nákladov a prínosov? | Pozitívny dopad na podnikateľov. Uvedené opatrenie odstraňuje situáciu, kedy musel podnikateľ z prostriedkov, vložených do podnikania, po ukončení podnikania odviesť poistné na verejné zdravotné poistenie.  |
| 3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu? | Bez dodatočných administratívnych nákladov. Predpokladá sa pozitívny vplyv – zníženie administratívnej záťaže, súvisiacej s oznamovacou povinnosťou do zdravotnej poisťovne pri výplate likvidačného zostatku. |
| 3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?) | Neovplyvní fungovanie podnikateľských subjektov. |
| 3.5. Aké sú predpokladané spoločensko-ekonomické dôsledky pripravovaných regulácií? |  Nepredpokladá sa. |